जिलास्तरीय भाषण प्रतियोगिता में मनोज अव्वल
नेहरूयुवा केंद्र ने जिलास्तरीय भाषण स्पर्धा गुरुवार को राजकीय कन्या सीनियर सेकेंडरी स्कूल में कराई। इसका विषय भारत के निर्माण में युवाओं का योगदान रखा गया।
भाषण स्पर्धा का आधार शुद्ध उच्चारण, भाषा का प्रवाह,सामान्य ज्ञान और प्रगतिशील सोच के साथ युवाओं को हर क्षेत्र में प्रस्तुत करने का रखा गया। इसके बल पर निर्णायक मंडल ने 5 हजार रुपए का पहला पुरस्कार खेड़ी खुंमार के मनोज यादव, 2 हजार रुपए का दूसरा पुरस्कार रेढ़ूवास के संदीप मोर एक हजार रुपए का तीसरा पुरस्कार चिमनी निवासी शुभकरण को मिला। वहीं सांत्वना पुरस्कार जौणधीं गांव की अंशुमन डागर को दिया गया। अब ये विजेता प्रतियोगी नेहरू युवा केंद्र की प्रदेश स्तरीय भाषण स्पर्धा के लिए चयनित किए जाएंगे। निर्णायक मंडल में स्कूल के प्रिंसिपल डॉ. हरपाल सिंह डागर, कला जगत से जुड़े बैंक कर्मी नारायण कौशिक हॉकी की नेशनल खिलाड़ी ज्योति दलाल थीं। नेहरू युवा केंद्र की जिला समन्वयक पूनम शर्मा ने विजेता बच्चों को बधाई दी। निर्णायक मंडल के अलावा इस मौके पर सामाजिक कार्यकर्ता रामानंद दलाल, लेखाकार अरुणा, संदीप, रमेश आर्य,धर्मवीर डागर ने भी विचार रखे।
मैं सरकारी स्कूल से शिक्षा लेकर इस मुकाम पर पहुंची
^मैंमूलतः जौणधी की हूं और फिलहाल चंडीगढ़ पुलिस में हेंड कांस्टेबल हूं। अब यही से हॉकी के टूर्नामेंट नेशनल स्तर पर खेलती हूं। इसके अलावा बाबा हरिदास स्पोर्ट्स क्लब और नेहरू युवा केंद्र से जुड़ी हूं। मेरा ये कहना है कि ये सब प्रेरणा मुझे सरकारी स्कूल में गुरुजनों से मिली। समाज में जो गलत धारणा फैली है कि सरकारी स्कूल में बच्चा कुछ नहीं सीखता ये सही नहीं है। मेरी समूची शिक्षा सरकारी स्कूल की है और यहीं के अनुभवी शिक्षकों की बदौलत आज इस मुकाम पर हूं। -ज्योतिदलाल,पूर्व नेशनल हॉकी खिलाड़ी
mai_Deva hin_Deva hin_Deva hin_Deva hin_Deva